# A. Pasjonsgudstjeneste

## SAMLING

## enten

## Med palmeprosesjon

Menigheten samles om mulig et sted utenfor kirkerommet, (i en menighetssal, våpenhus, sidekapell e.l.) slik at hele menigheten kan bli med i palmeprosesjonen.

### Hilsen

**L |** Velsignet være Han som kommer i Herrens navn

**A |** Hosianna i det høyeste

Her eller før Hilsen, kan det sies noen ord om gudstjenestens særpreg

### Samlingsbønn

Samlingsbønnen kan gjerne være en bønn som sier noe om de utdelte palmene og palmeprosesjonen som skjer ved gudstjenestens start.

Denne eller annen lokalt utformet bønn bes:

**L |** La oss løfte våre palmegrener og be.

**ML/L |** Gud, vi går inn i ditt hellige hus

og følger Jesus som ble hyllet i Jerusalem.

Velsign vår lovsang og våre palmegrener.

Åpne oss for din seier i ydmykhet.

Gi at vi følger Jesus som vår konge

gjennom verden og i all evighet. Amen

### Lesing av evangelieteksten for Palmesøndag

### Salme

Under salmen går menigheten i prosesjon inn i kirken.

### \* Dagens bønn

## eller

## Uten palmeprosesjon

### Salme

### Hilsen

Her eller før Hilsen, kan det sies noen ord om gudstjenestens særpreg

### Samlingsbønn

### Kyrie

## ORDET

Lidelseshistorien kan leses i fullstendig utgave eller i utdrag, se veiledning. Dersom det bare er lidelseshistorien som leses, kan salme/bibelsk salme komme før preken.

### \* Tekstlesning

### Salme/bibelsk salme

### Lidelseshistorien

### Preken

### Salme

### Trosbekjennelsen

### Litaniet (og fastekollekten)

Litaniet kan brukes med den avsluttende bønnen fra langfredag. Dersom gudstjenesten er på skjærtorsdag, kan bønnen herfra brukes.

## NATTVERD

En av nattverdordningene. Er gudstjenesten på skjærtorsdag, kan innstiftelsesordene begynne med: «i *denne* natt.»

## SENDELSE

### Salme

### \* Lesning av påskenattsevangeliet (Mark 16,1-8)

### Velsignelsen